ZAPISNIK
	15. sjednice Vijeća Mjesnog odbora Horvati – Srednjaci, održane 11. kolovoza 2022. u prostorijama Mjesnog odbora Horvati - Srednjaci, Horvaćanska cesta 54, s početkom u 19:15 sati.

NAZOČNI ČLANOVI VIJEĆA: Paula Došen, Marko Fuček, Tomislav Nakić-Alfirević, Sven Nemet, Barbara Trad-Račić, Goran Koić, Tatjana Jonjić, Vladimir Morić
NENAZOČNI ČLANOVI VIJEĆA: Ana Vasung
Predsjedava Tomislav Nakić-Alfirević, predsjednik Vijeća.
Zapisnik vodi: Marko Fuček, član Vijeća.

	Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.
	Vijeće jednoglasno bez izmjena prihvaća tekst Zapisnika 14. sjednice Vijeća, održane 12. srpnja 2022.
Dnevni red je jednoglasno prihvaćen te glasi:

DNEVNI RED:

1. Obnova stola za stolni tenis u Parku Srednjaci po prijedlogu predsjednika Vijeća Mjesnog odbora Horvati-Srednjaci Tomislava Nakića-Alfirevića
2. Omogućavanje pristupa vatrogasnim vozilima u Ulici braće Domany 8 po prijedlogu I.Š.
3. Obnova boje na uspornicima u ulici Srednjaci kod križanja s Ulicom majstora Radovana i Srednjaci 30 po prijedlogu potpredsjednice Vijeća Mjesnog odbora Horvati-Srednjaci Ane Vasung
4. Zakretanje neispravno okrenutog prometnog zrcala u Kikićevoj ulici po prijedlogu S.N.
5. Pitanja, prijedlozi i obavijesti

Ad 1. Obnova stola za stolni tenis u Parku Srednjaci po prijedlogu predsjednika Vijeća Mjesnog odbora Horvati-Srednjaci Tomislava Nakića-Alfirevića
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Tomislav Nakić-Alfirević i Sven Nemet.
Nakon rasprave Vijeće jednoglasno donosi: 

Z A K LJ U Č A K
1. Vijeće Mjesnog odbora Horvati – Srednjaci razmatralo je prijedlog predsjednika Vijeća Mjesnog odbora Horvati – Srednjaci Tomislava Nakića-Alfirevića za obnovu stola za stolni tenis u Parku Srednjaci.
2. Vijeće je suglasno sa prijedlogom te predlaže obnovu stola za stolni tenis u parku Srednjaci, Ulica Vladimira Filakovca 2 zapadno, iz programa održavanja. 
3. Ovaj zaključak dostavlja se Vijeću Gradske četvrti Trešnjevka – jug.

Ad 2. Omogućavanje pristupa vatrogasnim vozilima u Ulici braće Domany 8 po prijedlogu I.Š.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Tomislav Nakić-Alfirević i Barbara Trad-Račić.
Nakon rasprave Vijeće jednoglasno donosi:


Z A K LJ U Č A K
1. Vijeće Mjesnog odbora Horvati – Srednjaci razmatralo je prijedlog I.Š. za omogućavanje pristupa vatrogasnim vozilima u Ulici braće Domany 8.
2. Vijeće je suglasno sa prijedlogom te moli prijedlog rješenja Sektora za promet, Gradskog ureda za obnovu, izgradnju, prostorno uređenje, graditeljstvo, komunalne poslove i promet, kojim bi se osigurao nesmetan pristup vatrogasnim vozilima u Ulici braće Domany 8. 
3. Ovaj zaključak dostavlja se Vijeću Gradske četvrti Trešnjevka – jug.

[bookmark: _GoBack1]Ad 3. Obnova boje na uspornicima u ulici Srednjaci kod križanja s Ulicom majstora Radovana i Srednjaci 30 po prijedlogu potpredsjednice Vijeća Mjesnog odbora Horvati-Srednjaci Ane Vasung
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluje Tomislav Nakić-Alfirević
Nakon rasprave Vijeće jednoglasno donosi: 

Z A K LJ U Č A K
1. Vijeće Mjesnog odbora Horvati – Srednjaci razmatralo je prijedlog potpredsjednice Vijeća Ane Vasung za obnovu boje na uspornicima u ulici Srednjaci kod križanja s Ulicom majstora Radovana i ulicom Srednjaci 30.
2. Vijeće je suglasno sa prijedlogom za obnovu boje na oba uspornika građena od kocki u ulici Srednjaci kod križanja s Ulicom majstora Radovana i ulicom Srednjaci 30 iz programa održavanja. 
3. Ovaj zaključak dostavlja se Vijeću Gradske četvrti Trešnjevka – jug.

Ad 4. Zakretanje neispravno okrenutog prometnog zrcala u Kikićevoj ulici po prijedlogu S.N.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Tomislav Nakić-Alfirević i Sven Nemet.
Nakon rasprave Vijeće jednoglasno donosi 

Z A K LJ U Č A K
1. Vijeće Mjesnog odbora Horvati – Srednjaci razmatralo je prijedlog člana Vijeća Mjesnog odbora Horvati – Srednjaci Svena Nemeta za zakretanje neispravno okrenutog prometnog zrcala u Kikićevoj ulici.
2. Vijeće je suglasno s prijedlogom za namještanje neispravno okrenutog prometnog zrcala u Kikićevoj ulici kako bi unaprijedilo preglednost križanja iz programa održavanja. 
3. Ovaj zaključak dostavlja se Vijeću Gradske četvrti Trešnjevka – jug.

Ad 5. Pitanja, prijedlozi i obavijesti
        Tatjana Jonjić obavještava Vijeće o radovima na zamjeni kanalica u Dobrinjskoj ulici te potrebi provjere načina i kvalitete izvedenih radova. Predsjednik odgovara da će se pratiti radovi i situacija nakon kiše.
	   Član vijeća Goran Koić podsjeća na oštećene sprave u parku na Gredicama i na oštećenu klupu kod Osnovne škole Josipa Račića. Postavlja pitanje o mogućnosti iscrtavanja pješačkih prijelaza  na skretanju s Horvaćanske ceste u Ulicu Vincenta iz Kastva kod supermarketa.     
        Predsjednik će provjeriti navode o oštećenim spravama u parku te po potrebi podnijeti odgovarajuću prijavu. S obzirom na pružanje ulica i nogostupa, iz rasprave nije jasno što se može poduzeti oko pješačkog prijelaza. 
         Član vijeća Sven Nemet  obavijestio je Vijeće o osušenim sadnicama drveća.
           Predsjednik Vijeća Tomislav Nakić-Alfirević obavijestio je Vijeće kako inspekcijom u umirovljeničkom domu u Braće Domany 6 nisu utvrđene nepravilnosti, te kako je spremnik za otpad doma sada pod ključem.

	           Budući da više nitko ne traži riječ, predsjednik konstatira da je dnevni red iscrpljen zaključuje sjednicu.

Sjednica je zaključena u 19:40 sati.

KLASA: 024-08/22-003/1582
URBROJ: 251-13-11-15-22-2
Zagreb, 11. kolovoza 2022.

Zapisnik sastavio: Marko Fuček


  Predsjednik
Vijeća Mjesnog odbora
Horvati – Srednjaci

